
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27Ps/17/2024 8724205292 10. 02. 2025 JUDr. Monika Heldáková ECLI:SK:OSPP:2025:8724205292.2
Uznesenie Okresný súd Poprad v právnej veci osoby obmedzenej spôsobilosti na právne úkony: A. B., nar. XX.XX.XXXX, bytom X. XXXX XXX/X, XXX XX C. D. , zastúpenej procesným opatrovníkom mestom Spišská Belá, na návrh navrhovateľa: E. B., nar. XX.XX.XXXX, bytom X. XXXX XXX/X, XXX XX C. D., na zmenu opatrovníka, takto rozhodol: I. O d v o l á v a D. B., nar. XX.XX.XXXX a zomr. XX.XX.XXXX, z funkcie opatrovníčky osoby obmedzenej spôsobilosti na právne úkony A. B., nar. XX.XX.XXXX a u s t a n o v u j e jej za opatrovníka E. B., nar. XX.XX.XXXX, trvale bytom X. B. X, C. D., ktorému vymedzuje rozsah práv a povinností tak, že má právo zastupovať opatrovankyňu v rozsahu jej obmedzenia a spravovať jej majetok iba v bežných veciach, v podstatných veciach zastupovania a s nakladaním majetku opatrovankyne je potrebný súhlas súdu. II. Opatrovník v y k o n á v a svoje práva a povinnosti riadne a dbá na pokyny súdu. III. Opatrovníkovi u k l a d á povinnosť predkladať súdu dvakrát ročne správy k 30. júnu a 31. decembru príslušného kalendárneho roka o tom, ako je o opatrovankyňu postarané a o nakladaní s jej majetkom. IV. Žiaden z účastníkov konania n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 234 ods. 1 zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) súd rozhoduje uznesením, ak nerozhoduje vo veci samej. 3. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 4. Podľa § 221 písm. a) CSP písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. S poukazom na vyššie citované zákonné ustanovenia písomné vyhotovenie uznesenia neobsahuje odôvodnenie, keďže uznesenie bolo vyhlásené na pojednávaní za prítomnosti všetkých účastníkov, ktorí sa práva na podanie odvolania proti uzneseniu vzdali do zápisnice súdu.
Poučenie: Proti tomuto uzneseniu v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení uznesenia výslovne vzdali do zápisnice súdu.

